
Nr. 2597 din 16. 06. 2025

REFERAT DE APROBARE
 la  PROIECTUL  DE  HOTĂRÂRE  Nr. 29/2025 privind aprobarea pierderilor tehnologice din Sistemul de Alimentare cu Apă al comunei Târgușor, județul Constanța

	Pornind de la faptul că serviciile de utilităţi publice sunt în responsabilitatea autorităţilor administraţiei publice locale, iar  înfiinţarea, organizarea  şi gestionarea acestora se face  cu respectarea prevederilor legale, potrivit hotărârilor adoptate de autorităţile deliberative ale unităţilor administrativ-teritoriale, în funcţie  de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă, iar cu ajutorul acestora se asigură satisfacerea nevoilor esenţiale de utilitate şi interes public general cu caracter social ale colectivităţilor locale, respectiv alimentarea cu apă;  
	Luând act de Adresa  Nr. 7478/16. 06. 2025, a Autorităţii Naţionale de Reglementare pentru Serviciile Comunitare de Utilități Publice Constanța și Adresa Nr. 162/16. 06. 2025,  a Serviciului de Alimentare cu Apă Târgușor, înregistrate la primăria Târgușor, sub nr. 2592/16. 06. 2025, respectiv  Nr. 2603/2025, prin care  se solicită adoptarea hotărârii de Consiliu local privind aprobarea a nivelului pierderilor de apă, urmare notei de control încheiată în data de 15. 05. 2025, de către Autoritatea Naţională de Reglementare pentru Serviciile Comunitare de Utilități Publice Constanța în conformitate cu prevederile  Ordinului preşedintelui Autorităţii Naţionale de Reglementare pentru Serviciile Publice de Gospodărie Comunală nr. 65/2007 privind aprobarea Metodologiei de stabilire, ajustare sau modificare a preţurilor/tarifelor la serviciile publice de alimentare cu apă şi de canalizare, în cazul serviciilor furnizate/prestate prin sistemele publice de alimentare cu apă şi de canalizare realizate din fonduri asigurate de la bugetul local şi/sau din fondurile proprii ale operatorilor, în conformitate cu prevederile pct. 1.9 şi 5.5 din Normativul NP 133/1-2013 privind proiectarea, execuţia şi exploatarea sistemelor de alimentare cu apă şi de canalizare, dacă pierderile totale de apă de la captare şi până la utilizatori sunt mai mici de 20%, prevederile art. 91- art. 93 din ORDINUL preşedintelui Autorităţii Naţionale de Reglementare pentru Serviciile Publice de Gospodărie Comunală,  Nr. 88 din 20 martie 2007 pentru aprobarea Regulamentului-cadru al serviciului de alimentare cu apă şi de canalizare ; 
	Se impune adoptarea unei hotărâri în acest sens, în conformitate cu prevederile  art. 7 alin. (1)  din METODOLOGIA de stabilire, ajustare sau modificare a preţurilor/tarifelor la serviciile publice de alimentare cu apă şi de canalizare, în cazul serviciilor furnizate/prestate prin sistemele publice de alimentare cu apă şi de canalizare realizate din fonduri asigurate de la bugetul local şi/sau din fondurile proprii ale operatorilor, aprobată  prin Ordinul preşedintelui Autorităţii Naţionale de Reglementare pentru Serviciile Publice de Gospodărie Comunală   Nr. 65/2007,  cu modificările şi completările ulterioare. 
	Ținând cont de cele menţionate mai sus, consider că  este necesară aprobarea cotei de 20% corespunzătoare pierderilor de apă din sistemul  de Alimentare cu Apă al comunei Târgușor,  pe baza balanţei apei elaborata de Serviciul de alimentare cu Apă,  de aceea  anexez la prezenta un proiect de hotărâre,  pe care-l propun spre adoptare  membrilor consiliului local  în  forma prezentată.
P R I M A R,
Mădălina NEGRU

